6 สิ่งที่จะเปลี่ยนไปเมื่อมีประธานาธิบดีของสหรัฐฯที่ชื่อว่า โจ ไบเดน

ด้วยชัยชนะของประธานาธิบดีคนปัจจุบันของสหรัฐอเมริกา โจ ไบเดน ทั้งด้านการเลือกตั้งประธานาธิบดี และการเลือกตั้งวุฒิสมาชิกอีกครั้งที่รัฐจอร์เจีย ทำให้ฝ่ายนิติบัญญัติของอเมริกาแทบทั้งหมด เป็นสมาชิกของพรรคเดโมแครต ซึ่งแน่นอนว่าจะต้องมีการเปลียนแปลงครั้งใหญ่ แบบคนละขั้วไปเลยก็ว่าได้ เรามาดูกันว่า สิ่งที่จะเปลี่ยนไป เมื่อโจ ไบเดน ได้ขึ้นเป็นประธานาธิบดีคนที่ 46 ของสหรัฐอเมริกา

แผนการลงทุนในการปรับปรุงโครงสร้างพื้นฐาน

เราจะเห็นได้ว่า สหรัฐอเมริกามีปัญหาเรื่องการบำรุงรักษาสิ่งก่อสร้างที่เป็นโครงสร้างพื้นฐาน และนโยบายการลดภาษีในรัฐบาลก่อนๆ ทำให้เกิดปัญหาด้านการเสื่อมโทรมของสิ่งก่อสร้างทั้งหลาย ประกอบกับกรมการขนส่งของสหรัฐฯ ได้รายงาน มีสะพานที่ชำรุดและยังมีการใช้งานอยู่กว่าสี่พันแห่ง และประธานาธิบดีโจ ไบเดนก็ได้ให้คำมั่นสัญญาว่าจะลงทุนในเรื่องสาธารณูปโภคที่ใช้พลังงานสะอาดในการซ่อมแซมถนนและทางหลวง รวมไปถึงเสา สัญญาณอินเตอร์เน็ตต่างๆ และสิ่งนี้จะสามารถสร้างงาน และอาชีพให้กับชาวอเมริกันได้เป็นอย่างมาก

สนับสนุนนโยบายด้านพลังงาน

โจ ไบเดนยึดมั่นในการอนุรักษ์สิ่งแวดล้อม ในวันแรกที่เขาเข้ารับตำแหน่ง เขาได้นำประเทศเข้าร่วมสนธิสัญญา Paris Accord ซึ่งเป็นสนธิสัญญาระหว่างประเทศเรื่องการแก้ไขปัญหาโลกร้อน และเขายังเสนอให้เปลียนอุตสาหกรรมพลังงานแบบดั้งเดิม ให้เป็นพลังงานสะอาด โดยมีเป้าหมายที่จะทำให้ปริมาณการผลิตคาร์บอนในประเทศ น้อยกว่ามาตรฐานสิ่งแวดล้อม นอกจากนี้เขายังประกาศว่าจะเปลี่ยนยานพาหนะทั้งหมดในสังกัดของรัฐบาล ให้เป็นรถไฟฟ้าที่ผลิตในอเมริกา