“ซุปเปอร์เกิร์ล” ป่วยก่อนชกแพ้ราบยกแรก

พ่อเจ้าตัวแจง “ซุปเปอร์เกิร์ล” ป่วยก่อนชก คล้าย ๆ ซึมก่อนขึ้นเวที แพ้ราบยกแรก

แฟนนักมวยหญิงทั้งหลายสงสัยมากกับฟอร์มการขึ้นสังเวียนไฟต์ล่าสุดของ “เจ้าแม่เข่ายัดไส้” แอนนา ซุปเปอร์เกิร์ล นักมวยหญิงไทยในศึก ONE Fight Night 16 เมื่อช่วงเช้าวันเสาร์ที่ 4 พฤศจิกายน โดยนักแข่งวัย 19 ปี จากค่ายจรูญศักดิ์มวยไทย เป็นฝ่ายแพ้ทีเคโอให้กับ คริสตินา โมราเลส หลังโดนคู่ชกปล่อยหมัดหลายครั้ง จนกรรมการตัดสินใจโบกมือยุติการชกไปเพียงตั้งแต่ยกแรก

ล่าสุด จรูญ จันทาศรี หรือที่รู้จักกันในนาม “จรูญศักดิ์ ส.วรพิน” พ่อแท้ ๆ ของ แอนนา ซุปเปอร์เกิร์ล ที่ปัจจุบันทำหน้าที่เทรนเนอร์ส่วนตัว ออกมาชี้แจงว่า ไฟต์นี้ต้องขอโทษแฟนคลับที่ทำให้ผิดหวัง เนื่องจากลูกสาวของเธอไม่สบายตั้งแต่ก่อนขึ้นชก

“Sorry that she couldn’t take the win. She’s sick before got to the ring!” “ขอโทษที่ทำให้แฟนคลับผิดหวัง เนื่องจากไม่สบาย” จรูญ จันทาศรี กล่าวผ่านเฟซบุ๊ก