ทาสแมวต้องฟัง ทำไมน้องแมวถึงขอถอยเมื่อเจอแตงกวา

ไหน ใครเป็นทาสแมวบ้าง เชื่อว่าหลายคนที่เข้ามาอ่านบทความนี้ก็คงชื่นชอบเจ้าแมวเหมียวขนปุกปุยไม่มากก็น้อยแน่ๆ ด้วยความน่ารักน่าเอ็นดู และเสียงครางเบาๆ เมื่อเราเอามือไปเกาคางให้มัน หรือเสียงร้องเหมียวๆ ขี้อ้อนเวลาขอกินข้าว สิ่งเหล่านี้ทำให้ใครหลายคนถอนตัวไม่ขึ้น และยอมเป็นทาสของเจ้าสัตว์โลกสี่ขานี้ไปโดยปริยาย

นอกจากนี้ หลายคนคิดว่ามันเป็นเพื่อนของเรา บางครั้งเราก็อยากหยอกล้อแกล้งมันบ้างสนุกๆ ตามอินเทอร์เน็ตก็มีวิดีโอที่เจ้าของแกล้งแมวด้วยแตงกวาอยู่เยอะเต็มไปหมด แล้วคุณสงสัยไหมว่าทำไม ทำไมแมวถึงกระโจนหนีผักเขียวๆ ที่ดูธรรมดาๆ นี้ แมวกลัวแตงกวาจริงๆ เหรอ แม้จะไม่มีคำตอบที่แน่ชัด แต่วันนี้เราจะมาแชร์ 2 ทฤษฎีที่เหล่าผู้เชี่ยวชาญลงความเห็นกัน

แตงกวาเหมือนงู

เจ้าของหลายคนชอบเล่นสนุกเวลาที่น้องแมวกำลังทำธุระส่วนตัวของมันอยู่โดยนำแตงกวาไปไว้ข้างหลังพวกมัน หรือยื่นแตงกวาใส่หน้าพวกมัน ก็จะทำให้พวกมันตกใจกระโดดหนี เช่นเดียวกันกับเวลาที่เจองู พวกมันจะถอยหนีเพราะตกใจโดยไม่ต้องสงสัย และเนื่องจากลักษณะของแตงกวาที่ยาวๆ อาจทำให้บางคนลงความเห็นให้ทฤษฎีนี้ แต่บางคนก็โต้แย้งว่าแมวบางตัวก็ไม่ได้กลัวงู พวกมันบางตัวยังกล้าเข้าไปขย้ำงูเองเลยก็มี

นอกจากนี้ ถ้าเรานำแตงกวาวางไว้เฉยๆ พวกมันก็จะแค่ค่อยๆ เข้ามาดมและก็เดินจากไป จากปฏิกิริยาแบบนี้จึงทำให้สรุปไม่ได้ว่าแมวกลัวแตงกวา

@animalvibes365
Hilarious – Cats Startled by Cucumbers #CatsVsCucumbers #StartledKitties #FunnyReactions #WholesomeEntertainment #CucumbersPrank #FelineSurprises #FYP
♬ original sound – PawsomeTales